อาเลกซิส ซาเลอมาเกิร์ส

อาเลกซิส แย็สเซอ ซาเลอมาเกิร์ส (; เกิด 27 มิถุนายน ค.ศ. 1999) เป็นนักฟุตบอลชาวเบลเยียมที่เล่นในตำแหน่งกองกลางให้แก่มิลานในเซเรียอาและทีมชาติเบลเยียม นอกจากตำแหน่งกองกลางแล้ว เขายังสามารถเล่นในตำแหน่งฟูลแบ็กได้อีกด้วย

สโมสรอาชีพ

อันเดอร์เลคต์ 
เดือนตุลาคม ค.ศ. 2017 ซาเลอมาเกิร์สเซ็นสัญญากับอันเดอร์เลคต์จนถึงปี 2019 ต่อมาในวันที่ 16 กุมภาพันธ์ ค.ศ. 2018 เขาลงเล่นนัดแรกให้แก่สโมสรในนัดที่พบกับซินต์-เตรยเดิน ซึ่งเขาถูกเปลี่ยนตัวลงมาในนาทีที่ 77 ต่อมาในวันที่ 8 มิถุนายน 2018 เขาขยายสัญญากับสโมสรไปจนถึงปี 2022

เอซี มิลาน 
วันที่ 31 มกราคม ค.ศ. 2020 มิลานได้ยืมตัวซาเลอมาเกิร์สพร้อมตัวเลือกซื้อขาด โดยมิลานได้ทำข้อตกลง 3.5 ล้านยูโรพร้อมโบนัสอีก 1 ล้านยูโรในกรณีที่เซ็นสัญญาถาวร เขาลงเล่นนัดแรกในฐานะตัวสำรองแทนดาวีเด คาลาเบรียในนัดที่เสมอกับเฮลแลสเวโรนา 1–1 เมื่อวันที่ 2 กุมภาพันธ์ ค.ศ. 2020

วันที่ 1 กรกฎาคม ค.ศ. 2020 ซาเลอมาเกิร์สเซ็นสัญญากับมิลานไปจนถึงวันที่ 30 มิถุนายน ค.ศ. 2024 ต่อมาวันที่ 18 กรกฎาคม เขาทำประตูแรกให้แก่สโมสรในนัดที่เปิดบ้านเอาชนะโบโลญญา 5–1

ทีมชาติ 
ซาเลอมาเกิร์สลงเล่นนัดแรกให้แก่ทีมชาติเบลเยียมในเกมกระชับมิตรที่เสมอกับโกตดิวัวร์ 1–1 เมื่อวันที่ 8 ตุลาคม ค.ศ. 2020

อ้างอิง

แหล่งข้อมูลอื่น 
Belgium Stats at Belgian FA
Alexis Saelemaekers at TBPlayers

กองกลางฟุตบอล
นักฟุตบอลชาวเบลเยียม
นักฟุตบอลทีมชาติเบลเยียม
ผู้เล่นราชสโมสรกีฬาอันเดอร์เลคต์
ผู้เล่นเอซี มิลาน
ผู้เล่นในเบลเจียนเฟิสต์ดิวิชัน เอ
ผู้เล่นในเซเรียอา
บุคคลจากบรัสเซลส์